title: Komisijas Īstenošanas regula (ES) 2018/1809 (2018. gada 22. novembris), ar ko 293. reizi groza Padomes Regulu (EK) Nr. 881/2002, ar kuru paredz īpašus ierobežojošus pasākumus, kas vērsti pret konkrētām personām un organizācijām, kuras saistītas ar organizācijām ISIL (Da'esh) un Al-Qaida

text:
                  22.11.2018

                  LV

                  Eiropas Savienības Oficiālais Vēstnesis

                  LI 296/1

         KOMISIJAS ĪSTENOŠANAS REGULA (ES) 2018/1809
         (2018. gada 22. novembris),
         ar ko 293. reizi groza Padomes Regulu (EK) Nr. 881/2002, ar kuru paredz īpašus ierobežojošus pasākumus, kas vērsti pret konkrētām personām un organizācijām, kuras saistītas ar organizācijām ISIL (Da'esh) un Al-Qaida

         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes 2002. gada 27. maija Regulu (EK) Nr. 881/2002, ar kuru paredz īpašus ierobežojošus pasākumus, kas vērsti pret konkrētām personām un organizācijām, kuras saistītas ar organizācijām ISIL (Da'esh) un Al-Qaida (1), un jo īpaši tās 7. panta 1. punkta a) apakšpunktu un 7.a panta 1. punktu,
         tā kā:

                     (1)

                     Regulas (EK) Nr. 881/2002 I pielikumā ir uzskaitītas personas, grupas un organizācijas, uz kurām saskaņā ar minēto regulu attiecas līdzekļu un saimniecisko resursu iesaldēšana.

                     (2)

                     Apvienoto Nāciju Organizācijas Drošības padomes Sankciju komiteja 2018. gada 19. novembrī nolēma pievienot vienu ierakstu to personu, grupu un organizāciju sarakstam, uz kurām būtu jāattiecina līdzekļu un saimniecisko resursu iesaldēšana. Tādēļ attiecīgi būtu jāgroza Regulas (EK) Nr. 881/2002 I pielikums.

                     (3)

                     Lai nodrošinātu šajā regulā paredzēto pasākumu efektivitāti, tai būtu jāstājas spēkā nekavējoties,

               IR PIEŅĒMUSI ŠO REGULU:

            1. pants
            Regulas (ES) Nr. 881/2002 I pielikumu groza saskaņā ar šīs regulas pielikumu.

            2. pants
            Šī regula stājas spēkā dienā, kad to publicē Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2018. gada 22. novembrī

                  Komisijas

                  un tās priekšsēdētāja vārdā –

                  Ārpolitikas instrumentu dienesta vadītājs

            (1)  OV L 139, 29.5.2002., 9. lpp.

            PIELIKUMS
            Regulas (EK) Nr. 881/2002 I pielikuma sadaļā “Fiziskās personas” pievieno šādu ierakstu:

               “HAJJI 'ABD AL-NASIR (pseidonīmi Hajji Abdelnasser; Hajji Abd al-Nasr; Taha al-Khuwayt). Dzimšanas datums: starp 1965. un 1969. gadu. Adrese: Sīrijas Arābu Republika. Dzimšanas vieta: Tall 'Afar, Irāka. Valstspiederība: Irāka. 7.d panta 2. punkta i) apakšpunktā minētais paziņošanas datums: 19.11.2018.”


title: Komisijas Īstenošanas regula (ES) 2018/1937 (2018. gada 10. decembris), ar ko aizstāj X pielikumu Padomes Regulā (EK) Nr. 4/2009 par jurisdikciju, piemērojamiem tiesību aktiem, nolēmumu atzīšanu un izpildi un sadarbību uzturēšanas saistību lietās

text:
                  11.12.2018

                  LV

                  Eiropas Savienības Oficiālais Vēstnesis

                  L 314/36

         KOMISIJAS ĪSTENOŠANAS REGULA (ES) 2018/1937
         (2018. gada 10. decembris),
         ar ko aizstāj X pielikumu Padomes Regulā (EK) Nr. 4/2009 par jurisdikciju, piemērojamiem tiesību aktiem, nolēmumu atzīšanu un izpildi un sadarbību uzturēšanas saistību lietās
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes 2008. gada 18. decembra Regulu (EK) Nr. 4/2009 par jurisdikciju, piemērojamiem tiesību aktiem, nolēmumu atzīšanu un izpildi un sadarbību uzturēšanas saistību lietās (1), un jo īpaši tās 2. panta 2. punktu,
         tā kā:

                     (1)

                     Regulas (EK) Nr. 4/2009 X pielikumā ir to administratīvo iestāžu saraksts, uz kurām atsaucas minētās regulas 2. panta 2. punktā.

                     (2)

                     Apvienotā Karaliste un Latvija ir paziņojušas Komisijai par izmaiņām administratīvajās iestādēs, kuras iekļaujamas sarakstā Regulas (EK) Nr. 4/2009 X pielikumā.

                     (3)

                     Administratīvās iestādes, kuras Apvienotā Karaliste un Latvija ir paziņojušas un kuras ir uzskaitītas šīs regulas pielikumā, atbilst Regulas (EK) Nr. 4/2009 2. panta 2. punktā noteiktajām prasībām.

                     (4)

                     Pasākumi, kas noteikti šajā regulā, ir saskaņā ar atzinumu, kuru sniegusi Komiteja, kura atbild par piemērojamiem tiesību aktiem, piekritību un lēmumu izpildi saistībā ar laulības lietām, vecāku atbildību un uzturēšanas pienākumiem.

                     (5)

                     Tādēļ Regulas (EK) Nr. 4/2009 X pielikums būtu attiecīgi jāgroza,

               IR PIEŅĒMUSI ŠO REGULU.

            1. pants
            Regulas (EK) Nr. 4/2009 X pielikumu aizstāj ar šīs regulas pielikuma tekstu.

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama dalībvalstīs saskaņā ar Līgumiem.
            Briselē, 2018. gada 10. decembrī

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 7, 10.1.2009., 1. lpp.

            PIELIKUMS

                     “X PIELIKUMS
                     Administratīvās iestādes, uz kurām atsaucas Regulas (EK) Nr. 4/2009 2. panta 2. punktā, ir šādas:

                                 —

                                 Latvijā – Uzturlīdzekļu garantiju fonds,

                                 —

                                 Somijā – Sociālās labklājības padome (Sosiaalilautakunta/Socialnämnd),

                                 —

                                 Zviedrijā – Izpildes iestāde (Kronofogdemyndigheten),

                                 —

                                 Apvienotajā Karalistē:

                                             a)

                                             Anglijā un Velsā un Skotijā – Darba un pensiju lietu ministrija (DWP), ieskaitot tās administratīvās nodaļas: Bērnu atbalsta aģentūru (CSA) un Bērnu uzturlīdzekļu dienestu (CMS);

                                             b)

                                             Ziemeļīrijā – Bērnu uzturlīdzekļu dienests (CMS).

               ”


title: Padomes Īstenošanas regula (ES) 2018/1934 (2018. gada 10. decembris), ar ko īsteno 20. panta 3. punktu Regulā (ES) 2015/735 par ierobežojošiem pasākumiem saistībā ar situāciju Dienvidsudānā

text:
                  11.12.2018

                  LV

                  Eiropas Savienības Oficiālais Vēstnesis

                  L 314/11

         PADOMES ĪSTENOŠANAS REGULA (ES) 2018/1934
         (2018. gada 10. decembris),
         ar ko īsteno 20. panta 3. punktu Regulā (ES) 2015/735 par ierobežojošiem pasākumiem saistībā ar situāciju Dienvidsudānā
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību,
         ņemot vērā Padomes Regulu (ES) 2015/735 (2015. gada 7. maijs) par ierobežojošiem pasākumiem saistībā ar situāciju Dienvidsudānā un ar ko atceļ Regulu (ES) Nr. 748/2014 (1), un jo īpaši tās 20. panta 3. punktu,
         ņemot vērā Savienības Augstās pārstāves ārlietās un drošības politikas jautājumos priekšlikumu,
         tā kā:

                     (1)

                     2015. gada 7. maijā Padome pieņēma Regulu (ES) 2015/735.

                     (2)

                     2018. gada 21. novembrī Apvienoto Nāciju Organizācijas Drošības padomes Komiteja, kas izveidota ievērojot Apvienoto Nāciju Organizācijas Drošības padomes Rezolūciju 2206 (2015), atjaunināja informāciju par vienu personu, kurai piemēro ierobežojošus pasākumus.

                     (3)

                     Tāpēc būtu attiecīgi jāgroza Regulas (ES) 2015/735 I pielikums,

               IR PIEŅĒMUSI ŠO REGULU.

            1. pants
            Ar šo Regulas (ES) 2015/735 I pielikumu groza tā, kā izklāstīts šīs regulas pielikumā.

            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2018. gada 10. decembrī

                  Padomes vārdā –

                  priekšsēdētāja

               F. MOGHERINI

            (1)  OV L 117, 8.5.2015., 13. lpp.

            PIELIKUMS
            Ierakstu par turpmāk minēto personu aizstāj ar šādu:

                           “1.

                              Gabriel JOK RIAK MAKOL (citā vārdā: a) Gabriel Jok; b) Jok Riak; c) Jock Riak)
                           Pakāpe: ģenerālleitnants
                           Amats: a) bijušais Sudānas Tautas atbrīvošanas armijas pirmā sektora komandieris; b) Aizsardzības spēku komandieris
                           Dzimšanas datums: 1966. gada 1. janvāris
                           Dzimšanas vieta: Bor, Sudāna/Dienvidsudāna
                           Valstspiederība: Dienvidsudāna
                           Pases Nr.: Dienvidsudāna, Nr. D00008623
                           Nacionālais identifikācijas Nr.: M6600000258472
                           Adrese: a) Unity State, Dienvidsudāna; b) Wau, Western Bahr El Ghazal, Dienvidsudāna
                           Datums, kad iekļauts ANO sarakstā: 2015. gada 1. jūlijs

                              Cita informācija. Aizsardzības spēku komandiera amatā iecelts 2018. gada 2. maijā. Komandēja Sudānas Tautas atbrīvošanas armijas pirmo sektoru, kas darbojas galvenokārt Unity State, kopš 2013. gada janvāra. Būdams Sudānas Tautas atbrīvošanas armijas pirmā sektora komandieris, viņš, pārkāpjot Nolīgumu par karadarbības pārtraukšanu, ir paplašinājis vai paildzinājis konfliktu Dienvidsudānā. Sudānas Tautas atbrīvošanas armija ir Dienvidsudānas militāra vienība, kas ir iesaistījusies darbībās, ar kurām ir paildzināts konflikts Dienvidsudānā, tostarp pārkāpusi 2014. gada janvāra Nolīgumu par karadarbības pārtraukšanu un 2014. gada 9. maija Nolīgumu par krīzes atrisināšanu Dienvidsudānā, ar kuru tika pausta atkārtota apņemšanās ievērot Nolīgumu par karadarbības pārtraukšanu, un tā ir likusi šķēršļus Starpvaldību attīstības iestādes Uzraudzības un pārbaudes mehānisma darbībām. Interpola un ANO Drošības padomes īpašā paziņojuma tīmekļa saite: https://www.interpol.int/en/notice/search/un/5879060

                              Informācija no Sankciju komitejas sniegtā kopsavilkuma par sarakstā iekļaušanas iemesliem

                              Gabriel Jok Riak sarakstā tika iekļauts 2015. gada 1. jūlijā saskaņā ar 7. punkta a) un f) apakšpunktu un 8. punktu Rezolūcijā 2206 (2015) šādu iemeslu dēļ: “darbības vai politika, kuras nolūks vai rezultāts ir paplašināt vai paildzināt konfliktu Dienvidsudānā vai kavēt izlīguma vai miera sarunas vai procesus, tostarp pārkāpj Nolīgumu par karadarbības pārtraukšanu”; “starptautisko miera uzturēšanas, diplomātisko vai humānās palīdzības misiju, tostarp Starpvaldību attīstības iestādes Uzraudzības un pārbaudes mehānisma, darbību kavēšana Dienvidsudānā vai šķēršļu radīšana humānās palīdzības sniegšanai vai sadalei, vai piekļuvei tai”; un ir vadījis tādu “vienību, tostarp jebkuru Dienvidsudānas valdības, opozīcijas vienības, paramilitāra grupējuma grupu vai citu grupu, kura ir iesaistījusies vai kuras locekļi ir iesaistījušies kādā no 6. un 7. punktā minētajām darbībām”.

                              Gabriel Jok Riak ir Sudānas Tautas atbrīvošanas armijas pirmā sektora komandieris; tā ir Dienvidsudānas militāra vienība, kas ir iesaistījusies darbībās, ar kurām ir paildzināts konflikts Dienvidsudānā, tostarp pārkāpusi 2014. gada janvāra Nolīgumu par karadarbības pārtraukšanu un 2014. gada 9. maija Nolīgumu par krīzes atrisināšanu Dienvidsudānā (Maija nolīgums), ar kuru tika pausta atkārtota apņemšanās ievērot Nolīgumu par karadarbības pārtraukšanu.

                              Jok Riak ir komandējis Sudānas Tautas atbrīvošanas armijas pirmo sektoru, kas darbojas galvenokārt Unity State, kopš 2013. gada janvāra. Pirmajam sektoram un tā komandierim Jok Riak ir pakļauta Sudānas Tautas atbrīvošanas armijas trešā, ceturtā un piektā divīzija.

                              Jok Riak un Sudānas Tautas atbrīvošanas armijas pirmais sektors, un trīs spēki viņa vispārējā vadībā iesaistījās vairākās darbībās (kā aprakstīts turpmāk), ar ko tika pārkāptas 2014. gada janvāra Nolīgumā par karadarbības pārtraukšanu minētās saistības pārtraukt visas militārās darbības, kas vērstas pret pretinieku spēkiem, kā arī citas provokatīvas darbības, “iesaldēt” spēkus to atrašanās vietās un atturēties no tādām darbībām kā spēku pārvietošana vai atkārtota munīcijas piegāde, kas varētu izraisīt militāru konfrontāciju.
                           Sudānas Tautas atbrīvošanas armijas spēki Jok Riak vispārējā vadībā vairākkārt ar atklātām sadursmēm pārkāpa Nolīgumu par karadarbības pārtraukšanu.
                           2014. gada 10. janvārī viens no Sudānas Tautas atbrīvošanas armijas spēkiem pirmā sektora komandiera Jok Riak vadībā sagrāba Bentiu, kas sākotnēji kopš 2013. gada 20. decembra bija Opozīcijā esošās Sudānas Tautas atbrīvošanas armijas pakļautībā. Neilgi pēc tam, kad tika parakstīts 2014. gada janvāra Nolīgums par karadarbības pārtraukšanu, Sudānas Tautas atbrīvošanas armijas trešā divīzija no slēpņa apšaudīja Opozīcijā esošās Sudānas Tautas atbrīvošanas armijas cīnītājus pie Leer un 2014. gada aprīļa vidū sagrāba Mayom un nogalināja vairāk nekā 300 Opozīcijā esošās Sudānas Tautas atbrīvošanas armijas spēkus.
                           2014. gada 4. maijā viens no Sudānas Tautas atbrīvošanas armijas spēkiem, kuru vadīja Jok Riak, atkal sagrāba Bentiu. Valsts televīzijā Juba kāda Sudānas Tautas atbrīvošanas armijas runaspersona sacīja, ka valdības armija Jok Riak vadībā četros pēcpusdienā ir sagrābusi Bentiu, piebilstot, ka šajā operācijā bija iesaistīta trešā divīzija un speciāla Sudānas Tautas atbrīvošanas armijas uzdevumu vienība. Dažas stundas vēlāk pēc tam, kad tika paziņots par Maija nolīgumu, Sudānas Tautas atbrīvošanas armijas trešās un ceturtās divīzijas spēki atvairīja opozīcijas kaujiniekus, kas agrāk bija uzbrukuši Sudānas Tautas atbrīvošanas armijas pozīcijām pie Bentiu un Dienvidsudānas ziemeļu daļas naftas reģionos.
                           Tāpat pēc Maija nolīguma parakstīšanas Sudānas Tautas atbrīvošanas armijas trešās divīzijas spēki atkal sagrāba Wang Kai, un divīzijas komandieris Santino Deng Wol pilnvaroja savus spēkus nogalināt ikvienu, kas nēsā ieročus vai slēpjas mājokļos, un lika tiem nodedzināt visas mājas, kurās atrodas opozīcijas spēki.
                           2015. gada aprīļa beigās un maijā Sudānas Tautas atbrīvošanas armijas pirmā sektora spēki Jok Riak vadībā no Lakes State veica pilna apjoma militāru uzbrukumu opozīcijas spēkiem, kas atradās Unity State.
                           Pārkāpjot Nolīguma par karadarbības pārtraukšanu noteikumus, kā detalizēti izklāstīts iepriekš, Jok Riak 2014. gada septembra sākumā atkal centās panākt, lai tiktu salaboti tanki un lai tajos veiktu izmaiņas nolūkā izmantot tos pret opozīcijas spēkiem. 2014. gada oktobra beigās vismaz 7 000 Sudānas Tautas atbrīvošanas armijas spēki un smagie ieroči no trešās un piektās divīzijas tika pārdalīti, lai pastiprinātu ceturtās divīzijas spēkus, kuri cieta zaudējumus opozīcijas uzbrukuma rezultātā pie Bentiu. 2014. gada novembrī Sudānas Tautas atbrīvošanas armija piegādāja jaunu militāru aprīkojumu un ieročus, tostarp personāla bruņutransportierus, helikopterus, artilērijas šaujamieročus, un munīciju pirmā sektora atbildībā esošajā teritorijā, iespējams, lai sagatavotos kaujām pret opozīciju. 2015. gada februāra sākumā Jok Riak atkārtoti esot licis nosūtīt uz Bentiu personāla bruņutransportierus, iespējams, lai reaģētu uz nesenajiem opozīcijas uzbrukumiem.
                           Pēc uzbrukumiem, kas 2015. gada aprīlī un maijā notika Unity State, Sudānas Tautas atbrīvošanas armijas pirmais sektors noraidīja Bentiu esošās Starpvaldību attīstības iestādes Uzraudzības un pārbaudes darba grupas lūgumus izmeklēt minētos Nolīguma par karadarbības pārtraukšanu pārkāpumus, tādējādi liedzot minētajai darba grupai brīvi pārvietoties, lai tā varētu pildīt savus uzdevumus.
                           Turklāt 2014. gada aprīlī Jok Riak paplašināja konfliktu Dienvidsudānā, atkārtoti palīdzot apbruņot un mobilizēt 1 000 dinka tautības jauniešu, lai ar tiem papildinātu parastos Sudānas Tautas atbrīvošanas armijas spēkus.”


title: Komisijas Īstenošanas regula (ES) 2018/1935 (2018. gada 7. decembris), ar ko izveido veidlapas, kuras minētas Padomes Regulā (ES) 2016/1103, ar ko īsteno ciešāku sadarbību attiecībā uz jurisdikciju, piemērojamiem tiesību aktiem un nolēmumu atzīšanu un izpildi laulāto mantisko attiecību jomā

text:
                  11.12.2018

                  LV

                  Eiropas Savienības Oficiālais Vēstnesis

                  L 314/14

         KOMISIJAS ĪSTENOŠANAS REGULA (ES) 2018/1935
         (2018. gada 7. decembris),
         ar ko izveido veidlapas, kuras minētas Padomes Regulā (ES) 2016/1103, ar ko īsteno ciešāku sadarbību attiecībā uz jurisdikciju, piemērojamiem tiesību aktiem un nolēmumu atzīšanu un izpildi laulāto mantisko attiecību jomā
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes 2016. gada 24. jūnija Regulu (ES) 2016/1103, ar ko īsteno ciešāku sadarbību attiecībā uz jurisdikciju, piemērojamiem tiesību aktiem un nolēmumu atzīšanu un izpildi laulāto mantisko attiecību jomā (1), un jo īpaši tās 45. panta 3. punkta b) apakšpunktu, 58. panta 1. punktu, 59. panta 2. punktu un 60. panta 2. punktu,
         Pēc apspriešanās ar komiteju, kas atbild par piemērojamiem tiesību aktiem, jurisdikciju un nolēmumu atzīšanu un izpildi laulāto mantisko attiecību jomā,
         tā kā:

                     (1)

                     Lai pareizi piemērotu Regulu (ES) 2016/1103, ir jāizveido vairākas veidlapas.

                     (2)

                     Saskaņā ar Padomes Lēmumu (ES) 2016/954 (2), ar ko atļauj ciešāku sadarbību starptautisku pāru mantisko attiecību jomā, ar Regulu (ES) 2016/1103 īsteno ciešāku sadarbību attiecībā uz jurisdikciju, piemērojamiem tiesību aktiem un nolēmumu atzīšanu un izpildi laulāto mantisko attiecību jomā starp Beļģiju, Bulgāriju, Čehiju, Vāciju, Grieķiju, Spāniju, Franciju, Horvātiju, Itāliju, Kipru, Luksemburgu, Maltu, Nīderlandi, Austriju, Portugāli, Slovēniju, Somiju un Zviedriju. Tādēļ tikai minētās dalībvalstis piedalās šīs regulas pieņemšanā.

                     (3)

                     Pasākumi, kas noteikti šajā regulā, ir saskaņā ar atzinumu, kuru sniegusi Komiteja, kas atbild par piemērojamiem tiesību aktiem, jurisdikciju un nolēmumu atzīšanu un izpildi laulāto mantisko attiecību jomā,

               IR PIEŅĒMUSI ŠO REGULU.

            1. pants

               1.   Regulas (ES) 2016/1103 45. panta 3. punkta b) apakšpunktā minētā apliecinājuma veidlapa ir noteikta I pielikumā.

               2.   Regulas (ES) 2016/1103 58. panta 1. punktā un 59. panta 2. punktā minētā publiskā akta apliecinājuma veidlapa ir noteikta II pielikumā.

               3.   Regulas (ES) 2016/1103 60. panta 2. punkta minētā tiesas izlīguma apliecinājuma veidlapa ir noteikta III pielikumā.

            2. pants
            Šī regula stājas spēkā 2019. gada 29. janvārī.
            Šī regula uzliek saistības kopumā un ir tieši piemērojama dalībvalstīs saskaņā ar Līgumiem.

            Briselē, 2018. gada 7. decembrī

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 183, 8.7.2016., 1. lpp.

            (2)  Padomes 2016. gada 9. jūnija Lēmums (ES) 2016/954, ar ko atļauj ciešāku sadarbību attiecībā uz jurisdikciju, piemērojamiem tiesību aktiem un nolēmumu atzīšanu un izpildi starptautisku pāru mantisko attiecību jomā, aptverot gan laulāto mantiskās attiecības, gan reģistrētu partnerattiecību mantiskās sekas (OV L 159, 16.6.2016., 16. lpp.).

            I PIELIKUMS
            Teksts attēlu

               APLIECINĀJUMS
               PAR NOLĒMUMU LAULĀTO MANTISKO ATTIECĪBU JOMĀ
               (45. panta 3. punkta b) apakšpunkts Padomes Regulā (ES) 2016/1103, ar ko īsteno ciešāku sadarbību attiecībāuz jurisdikciju, piemērojamiem tiesību aktiem un nolēmumu atzīšanu un izpildi laulāto mantisko attiecību jomā (1))
               1. Izcelsmes dalībvalsts (*)
               Beļģija Bulgārija Čehija Vācija Igaunija Grieķija Spānija Francija Horvātija Itālija Kipra Luksemburga Malta Nīderlande Austrija Portugāle Slovēnija Somija Zviedrija
               2. Tiesa vai kompetentā iestāde, kas izdod apliecinājumu
               2.1. Tiesas vai iestādes nosaukums un veids (*):
               2.2. Adrese
               2.2.1. Iela un numurs/pastkaste (*):
               2.2.2. Vieta un pasta indekss (*):
               2.3. Tālrunis (*):
               2.4. Fakss:
               2.5. E-pasts:
               2.6. Cita būtiska informācija (norādiet):
               3. Tiesa (2), kas pieņēma nolēmumu (aizpildīt TIKAI tad, ja atšķiras no 2. iedaļā norādītās iestādes)
               3.1. Tiesas nosaukums un veids (*):
               3.2. Adrese
               (1) OV L 183, 8.7.2016., 1. lpp.
               (*) Obligāta informācija.
               (2) Saskaņā ar Padomes Regulas (ES) 2016/1103 3. panta 2. punktu jēdziens “tiesa” papildus tiesu iestādēm noteiktos apstākļos ietver citas iestādes un tiesību speciālistus, kuru kompetencē ir laulāto mantisko attiecību lietas un kas pilda tiesu funkcijas vai rīkojas saskaņā ar tiesu iestādes deleģētām pilnvarām, vai rīkojas tiesu iestādes uzraudzībā. Šo citu iestāžu un tiesību speciālistu saraksts ir publicēts Eiropas Savienības Oficiālajā Vēstnesī.

            Teksts attēlu

               3.2.1. Iela un numurs/pastkaste (*):
               3.2.2. Vieta un pasta indekss (*):
               3.3. Tālrunis (*):
               3.4. Fakss:
               3.5. E-pasts:
               4. Nolēmums
               4.1. Nolēmuma datums (dd/mm/gggg) (*):
               4.2. Nolēmuma atsauces numurs (*):
               4.3. Nolēmumā iesaistītās puses
               4.3.1. A puse
               4.3.1.1. Uzvārds un vārds(-i) (*):
               4.3.1.2. Dzimšanas datums (dd/mm/gggg) un vieta:
               4.3.1.3. Identifikācijas Nr. (1)
               4.3.1.3.1. Personas kods:
               4.3.1.3.2. Sociālās apdrošināšanas numurs:
               4.3.1.3.3. Cits (norādīt):
               4.3.1.4. Adrese
               4.3.1.4.1. Iela un numurs/pastkaste:
               4.3.1.4.2. Vieta un pasta indekss:
               4.3.1.4.3. Valsts
               Beļģija Bulgārija Čehija Vācija Igaunija Grieķija Spānija Francija Horvātija Itālija Kipra Luksemburga Malta Nīderlande Austrija Portugāle Slovēnija Somija Zviedrija
               Cita (norādiet ISO kodu):
               4.3.1.5. E-pasts:
               4.3.1.6. Statuss procedūrā (*)
               (*) Obligāta informācija.
               (1) Attiecīgā gadījumā norādiet visbūtiskāko numuru.

            Teksts attēlu

               4.3.1.6.1. Prasītājs
               4.3.1.6.2. Atbildētājs
               4.3.1.6.3. Cits (norādiet):
               4.3.2. B puse
               4.3.2.1. Uzvārds un vārds(-i) (*):
               4.3.2.2. Dzimšanas datums (dd/mm/gggg) un vieta:
               4.3.2.3. Identifikācijas Nr. (1)
               4.3.2.3.1. Personas kods:
               4.3.2.3.2. Sociālās apdrošināšanas numurs:
               4.3.2.3.3. Cits (norādīt):
               4.3.2.4. Adrese
               4.3.2.4.1. Iela un numurs/pastkaste:
               4.3.2.4.2. Vieta un pasta indekss:
               4.3.2.4.3. Valsts
               Beļģija Bulgārija Čehija Vācija Igaunija Grieķija Spānija Francija Horvātija Itālija Kipra Luksemburga Malta Nīderlande Austrija Portugāle Slovēnija Somija Zviedrija
               Cita (norādiet ISO kodu):
               4.3.2.5. E-pasts:
               4.3.2.6. Statuss procedūrā (*)
               4.3.2.6.1. Prasītājs
               4.3.2.6.2. Atbildētājs
               4.3.2.6.3. Cits (norādiet):
               4.4. Nolēmums ir pieņemts aizmuguriski (*)
               4.4.1. Jā (norādiet datumu (dd/mm/gggg), kurā attiecīgajai personai tika izsniegts dokuments, ar kuru ierosināta tiesvedība, vai līdzvērtīgs dokuments):
               4.4.2. Nē
               (*) Obligāta informācija.
               (1) Attiecīgā gadījumā norādiet visbūtiskāko numuru.

            Teksts attēlu

               4.5. Vai tiek prasīta reģistrācija publiskā reģistrā?
               4.5.1. Jā
               4.5.2. Nē
               4.6. Ja 4.5.1. punktā atzīmēts “jā”, vai ir patiess apgalvojums, ka nolēmumu vairs nevar pārsūdzēt vispārējā kārtībā, tostarp iesniegt jebkādu pārsūdzību pēdējās instances tiesā:
               4.6.1. Jā
               4.6.2. Nē
               5. Nolēmuma izpildāmība
               5.1. Vai apliecinājums tiek prasīts, lai izpildītu nolēmumu citā dalībvalstī? (*)
               5.1.1. Jā
               5.1.2. Nē
               5.1.3. Nezinu
               5.2. Ja 5.1.1. punktā atzīmēts “jā”, vai nolēmums ir izpildāms izcelsmes dalībvalstī un nav jāizpilda nekādi papildu nosacījumi (*)
               5.2.1. Jā (norādiet izpildāmās saistības):
               5.2.2. Jā, bet tas attiecas tikai uz nolēmuma daļu(-ām) (norādiet izpildāmās saistības):
               5.2.3. Saistības ir izpildāmas attiecībā uz šādu(-ām) personu(-ām):
               5.2.3.1. A puse
               (*) Obligāta informācija.

            Teksts attēlu

               5.2.3.2. B puse
               5.2.3.3. Cits (norādīt):
               6. Procenti
               6.1. Vai tiek prasīts atgūt procentus? (*)
               6.1.1. Jā
               6.1.2. Nē
               6.2. Ja 6.1.1. punktā atzīmēts “jā” (*)
               6.2.1. Procenti
               6.2.1.1. Nolēmumā nav norādīts
               6.2.1.2. Jā, nolēmumā norādīts šādi:
               6.2.1.2.1. Procenti par laiku no: (datums (dd/mm/gggg) vai notikums) līdz (datums (dd/mm/gggg) vai notikums) (1)
               6.2.1.2.2. Galīgā summa:
               6.2.1.2.3. Procentu aprēķināšanas metode
               6.2.1.2.3.1. Likme: %
               6.2.1.2.3.2. Likme: % virs atsauces likmes (ECB / valsts centrālās bankas atsauceslikme: )
               spēkā: (datums (dd/mm/gggg) vai notikums)
               6.2.2. Likumiskie procenti, ko aprēķina saskaņā ar (norādiet attiecīgo likumu):
               6.2.2.1. Procenti par laiku no: (datums (dd/mm/gggg) vai notikums) līdz: (datums (dd/mm/gggg) vai notikums) (1)
               6.2.2.2. Procentu aprēķināšanas metode
               6.2.2.2.1. Likme: %
               6.2.2.2.2. Likme: % virs atsauces likmes (ECB / valsts centrālās bankas atsauces likme: )
               spēkā: (datums (dd/mm/gggg) vai notikums)
               6.2.2.2.2.1. Pirmā diena attiecīgajā pusgadā, kurā parādnieks kavējis maksājumus
               6.2.2.2.2.2. Cits notikums (norādiet):
               (*) Obligāta informācija.
               (1) Ja nepieciešams, norādiet vairākus laikposmus.

            Teksts attēlu

               6.2.3. Procentu kapitalizācija (norādiet):
               6.2.4. Valūta
               euro (EUR) leva (BGN)
               Čehijas krona (CZK) kuna (HRK)
               Zviedrijas krona (SEK) Cita (norādiet (ISO kods)):
               7. Izmaksas vai izdevumi
               7.1. Puses, kas saņēma pilnīgu vai daļēju juridisko palīdzību
               7.1.1. A puse
               7.1.2. B puse
               7.1.3. Cita puse (norādiet):
               7.2. Puses, kas saņēma atbrīvojumu no izmaksām vai izdevumiem
               7.2.1. A puse
               7.2.2. B puse
               7.2.3. Cita puse (norādiet):
               7.3. Vai tiek prasīts atgūt izmaksas vai izdevumus? (*)
               7.3.1. Jā (1)
               7.3.2. Nē
               7.4. Ja 7.3.1. punktā atzīmēts “jā”, šādai(-ām) personai(-ām), pret kuru(-ām) prasīta izpilde, ir pieprasīts segt izmaksas vai izdevumus (*)
               7.4.1. A puse
               7.4.2. B puse
               7.4.3. Cita puse (norādiet):
               7.4.4. Ja izmaksas vai izdevumi ir jāsedz vairāk nekā vienai personai, vai visu summu var iekasēt no jebkuras no tām?
               (*) Obligāta informācija.
               (1) Šis punkts ietver arī situācijas, kad izmaksas vai izdevumi tiek piespriesti atsevišķā nolēmumā.

            Teksts attēlu

               7.4.4.1. Jā
               7.4.4.2. Nē
               7.5. Ja 7.3.1. punktā atzīmēts “jā”, izmaksas vai izdevumi, kuru atgūšana tiek prasīta, ir šādi (gadījumā,ja izmaksas vai izdevumus var atgūt no vairākām personām, norādiet sadalījumu katrai personaiatsevišķi) (*)
               7.5.1. Izmaksas vai izdevumi ir noteikti nolēmumā, norādot kopējo summu (norādiet summu):
               7.5.2. Izmaksas vai izdevumi ir noteikti nolēmumā, norādot kopējo izmaksu procentuālo daļu (norādiet kopējās summas procentuālo daļu): %.
               7.5.3. Persona(-as), kam jāsedz izmaksas vai izdevumi, ir noteikta(-as) nolēmumā, un precīzas summas ir šādas:
               7.5.3.1. Tiesas nodevas:
               7.5.3.2. Juridiskās palīdzības izmaksas:
               7.5.3.3. Dokumentu izsniegšanas izmaksas:
               7.5.3.4. Cits (norādīt):
               7.5.4. Cits (norādīt):
               7.6. Ja 7.3.1. punktā atzīmēts “jā” (*)
               7.6.1. Procenti, ko piemēro izmaksām vai izdevumiem
               7.6.1.1. Nolēmumā nav norādīts
               7.6.1.2. Jā, nolēmumā norādīts šādi:
               7.6.1.2.1. Procenti par laiku no: (datums (dd/mm/gggg) vai notikums)
               līdz: (datums (dd/mm/gggg) vai notikums) (1)
               7.6.1.2.2. Galīgā summa:
               7.6.1.2.3. Procentu aprēķināšanas metode
               7.6.1.2.3.1. Likme: %
               7.6.1.2.3.2. Likme: % virs atsauces likmes (ECB / valsts centrālās bankas atsauces likme: ) spēkā: (datums (dd/mm/gggg) vai notikums)
               7.6.2. Likumiskie procenti, ko aprēķina saskaņā ar (norādiet attiecīgo likumu):
               (*) Obligāta informācija.
               (1) Ja nepieciešams, norādiet vairākus laikposmus.

            Teksts attēlu

               7.6.2.1. Procenti par laiku no: (datums (dd/mm/gggg) vai notikums)
               līdz: (datums (dd/mm/gggg) vai notikums) (1)
               7.6.2.2. Procentu aprēķināšanas metode
               7.6.2.2.1. Likme: %
               7.6.2.2.2. Likme: % virs atsauces likmes (ECB / valsts centrālās bankas atsauces likme: )
               spēkā: (datums (dd/mm/gggg) vai notikums)
               7.6.3. Procentu kapitalizācija (norādiet):
               7.6.4. Valūta
               euro (EUR) leva (BGN)
               Čehijas krona (CZK) kuna (HRK)
               Zviedrijas krona (SEK) Cita (norādiet (ISO kods)):
               Ja ir pievienotas papildu lapas, norādiet lapu kopējo skaitu (*):
               Vieta (*): datums (*): (dd/mm/gggg)
               Paraksts un/vai tiesas vai kompetentās iestādes, kura izdod apliecinājumu, zīmogs (*):
               (1) Ja nepieciešams, norādiet vairākus laikposmus.
               (*) Obligāta informācija.

            II PIELIKUMS
            Teksts attēlu

               APLIECINĀJUMS
               PAR PUBLISKU AKTU LAULĀTO MANTISKO ATTIECĪBU JOMĀ
               (58. panta 1. punkts un 59. panta 2. punkts Padomes Regulā (ES) 2016/1103, ar ko īsteno ciešāku sadarbību attiecībā uz jurisdikciju, piemērojamiem tiesību aktiem un nolēmumu atzīšanu un izpildi laulāto mantisko attiecību jomā (1))
               1. Izcelsmes dalībvalsts (*)
               Beļģija Bulgārija Čehija Vācija Igaunija Grieķija Spānija Francija Horvātija Itālija Kipra Luksemburga Malta Nīderlande Austrija Portugāle Slovēnija Somija Zviedrija
               2. Iestāde, kas sastādījusi publisko aktu un izdod apliecinājumu
               2.1. Iestādes nosaukums un veids (*):
               2.2. Adrese
               2.2.1. Iela un numurs/pastkaste (*):
               2.2.2. Vieta un pasta indekss (*):
               2.3. Tālrunis (*):
               2.4. Fakss:
               2.5. E-pasts:
               2.6. Cita būtiska informācija (norādiet):
               3. Publiskais akts
               3.1. Publiskā akta sastādīšanas datums (dd/mm/gggg) (*):
               3.2. Publiskā akta atsauces numurs:
               3.3. Datums (dd/mm/gggg), kurā publiskais akts ir
               3.3.1. reģistrēts reģistrā izcelsmes dalībvalstī VAI
               3.3.2. deponēts reģistrā izcelsmes dalībvalstī
               (1) OV L 183, 8.7.2016., 1. lpp.
               (*) Obligāta informācija.

            Teksts attēlu

               (3.3.1. vai 3.3.2. punkts jāaizpilda TIKAI TAD, ja šis datums atšķiras no 3.1. punktā norādītā un ja reģistrācijas/deponēšanas reģistrā datums nosaka publiskā akta tiesiskās sekas)
               3.3.3. Atsauces numurs reģistrā:
               3.4. Publiskajā aktā iesaistītās puses (1)
               3.4.1. A puse
               3.4.1.1. Uzvārds un vārds(-i) (*):
               3.4.1.2. Dzimšanas datums (dd/mm/gggg) un vieta:
               3.4.1.3. Identifikācijas Nr. (2)
               3.4.1.3.1. Personas kods:
               3.4.1.3.2. Sociālās apdrošināšanas numurs:
               3.4.1.3.3. Cits (norādīt):
               3.4.1.4. Adrese
               3.4.1.4.1. Iela un numurs/pastkaste:
               3.4.1.4.2. Vieta un pasta indekss:
               3.4.1.4.3. Valsts
               Beļģija Bulgārija Čehija Vācija Igaunija Grieķija Spānija Francija Horvātija Itālija Kipra Luksemburga Malta Nīderlande Austrija Portugāle Slovēnija Somija Zviedrija
               Cita (norādiet ISO kodu):
               3.4.2. B puse
               3.4.2.1. Uzvārds un vārds(-i) (*):
               3.4.2.2. Dzimšanas datums (dd/mm/gggg) un vieta:
               3.4.2.3. Identifikācijas Nr. (2)
               3.4.2.3.1. Personas kods:
               3.4.2.3.2. Sociālās apdrošināšanas numurs:
               3.4.2.3.3. Cits (norādīt):
               3.4.2.4. Adrese
               (1) Ja publiskais akts attiecas uz vairāk nekā divām pusēm, pievienojiet papildu lapu.
               (*) Obligāta informācija.
               (2) Attiecīgā gadījumā norādiet visbūtiskāko numuru.

            Teksts attēlu

               3.4.2.4.1. Iela un numurs/pastkaste:
               3.4.2.4.2. Vieta un pasta indekss:
               3.4.2.4.3. Valsts
               Beļģija Bulgārija Čehija Vācija Igaunija Grieķija Spānija Francija Horvātija Itālija Kipra Luksemburga Malta Nīderlande Austrija Portugāle Slovēnija Somija Zviedrija
               Cita (norādiet ISO kodu):
               4. Publiskā akta akceptēšana (Padomes Regulas (ES) 2016/1103 58. pants)
               4.1. Vai tiek prasīta publiskā akta akceptēšana? (*)
               4.1.1. Jā
               4.1.2. Nē
               4.2. Publiskā akta autentiskums ((*), ja 4.1.1. punktā atzīmēts “jā”)
               4.2.1. Saskaņā ar izcelsmes dalībvalsts tiesību aktiem publiskajam aktam ir īpašs pierādījuma spēks salīdzinājumā ar citiem rakstveida dokumentiem. (*)
               4.2.1.1. Īpašais pierādījuma spēks attiecas uz šādiem elementiem: (*)
               4.2.1.1.1. publiskā akta sastādīšanas datums
               4.2.1.1.2. publiskā akta sastādīšanas vieta
               4.2.1.1.3. publiskajā aktā iesaistīto pušu parakstu izcelsme
               4.2.1.1.4. pušu paziņojumu saturs
               4.2.1.1.5. fakti, ko iestāde paziņo par pārbaudītiem tās klātbūtnē
               4.2.1.1.6. darbības, ko saskaņā ar iestādes paziņoto tā ir veikusi
               4.2.1.1.7. cits (norādiet):
               4.2.2. Saskaņā ar izcelsmes dalībvalsts tiesību aktiem publiskais akts zaudē īpašo pierādījuma spēku, pamatojoties uz (vajadzības gadījumā norādiet):
               4.2.2.1. pieņemto tiesas nolēmumu
               4.2.2.1.1. parasto tiesvedību
               4.2.2.1.2. īpašo tiesvedību, kas šajā nolūkā paredzēta tiesību aktos (norādiet nosaukumu un/vai attiecīgās atsauces uz tiesību aktiem):
               (*) Obligāta informācija.

            Teksts attēlu

               4.2.2.2. Cits (norādīt):
               4.2.3. Saskaņā ar iestādes rīcībā esošo informāciju publiskā akta autentiskums izcelsmes dalībvalstī nav apstrīdēts. (*)
               4.3. Publiskajā aktā reģistrēti juridiski akti un tiesiskās attiecības ((*), ja 4.1.1. punktā atzīmēts “jā”)
               4.3.1. Saskaņā ar iestādes rīcībā esošo informāciju (*):
               4.3.1.1. publiskajā aktā reģistrētie juridiskie akti un/vai tiesiskās attiecības nav apstrīdētas
               4.3.1.2. publiskajā aktā reģistrētie juridiskie akti un/vai tiesiskās attiecības ir apstrīdētas attiecībā uz konkrētiem aspektiem, kas nav ietverti šajā apliecinājumā (norādiet):
               4.3.2. Cita būtiska informācija (norādiet):
               5. Cita informācija
               5.1. Izcelsmes dalībvalstī publiskais akts ir dokuments, kas ir derīgs, lai tās reģistros reģistrētu tiesības uz nekustamo vai kustamo īpašumu (1).
               5.1.1. Jā (norādiet):
               5.1.2. Nē
               6. Publiskā akta izpildāmība (Padomes Regulas (ES) 2016/1103 59. pants)
               6.1. Vai tiek prasīta publiskā akta izpilde? (*)
               6.1.1. Jā
               (*) Obligāta informācija.
               (1) Uz tiesībām reģistrēt nekustamo vai kustamo īpašumu reģistrā attiecas tās dalībvalsts tiesību akti, kura uztur reģistru.

            Teksts attēlu

               6.1.2. Nē
               6.2. Ja 6.1.1. punktā atzīmēts “jā”, vai publiskais akts ir izpildāms izcelsmes dalībvalstī un nav jāizpilda nekādi papildu nosacījumi? (*)
               6.2.1. Jā (norādiet izpildāmās saistības):
               6.2.2. Jā, bet tas attiecas tikai uz publiskā akta daļu(-ām) (norādiet izpildāmās saistības):
               6.2.3. Saistības ir izpildāmas attiecībā uz šādu(-ām) personu(-ām): (*)
               6.2.3.1. A puse
               6.2.3.2. B puse
               6.2.3.3. Cits (norādīt):
               7. Procenti
               7.1. Vai tiek prasīts atgūt procentus? (*)
               7.1.1. Jā
               7.1.2. Nē
               7.2. Ja 7.1.1. punktā atzīmēts “jā” (*)
               7.2.1. Procenti
               7.2.1.1. Publiskajā aktā nav norādīts
               7.2.1.2. Jā, publiskajā aktā norādīts šādi:
               7.2.1.2.1. Procenti par laiku no: (datums (dd/mm/gggg) vai notikums)
               līdz: (datums (dd/mm/gggg) vai notikums) (1)
               (*) Obligāta informācija.
               (1) Ja nepieciešams, norādiet vairākus laikposmus.

            Teksts attēlu

               7.2.1.2.2. Galīgā summa:
               7.2.1.2.3. Procentu aprēķināšanas metode
               7.2.1.2.3.1. Likme: %
               7.2.1.2.3.2. Likme: % virs atsauces likmes (ECB / valsts centrālās bankas atsauces likme: )
               spēkā: (datums (dd/mm/gggg) vai notikums)
               7.2.2. Likumiskie procenti, ko aprēķina saskaņā ar (norādiet attiecīgo likumu):
               7.2.2.1. Procenti par laiku no: (datums (dd/mm/gggg) vai notikums)
               līdz: (datums (dd/mm/gggg) vai notikums) (1)
               7.2.2.2. Procentu aprēķināšanas metode
               7.2.2.2.1. Likme: %
               7.2.2.2.2. Likme: % virs atsauces likmes (ECB / valsts centrālās bankas atsauces likme: )
               spēkā: (datums (dd/mm/gggg) vai notikums)
               7.2.3. Procentu kapitalizācija (norādiet):
               7.2.4. Valūta
               euro (EUR) leva (BGN)
               Čehijas krona (CZK) kuna (HRK)
               Zviedrijas krona (SEK) Cita (norādiet (ISO kods)):
               Ja ir pievienotas papildu lapas, norādiet lapu kopējo skaitu (*):
               Vieta (*): datums (*): (dd/mm/gggg)
               Paraksts un/vai iestādes, kura izdod apliecinājumu, zīmogs (*):
               (1) Ja nepieciešams, norādiet vairākus laikposmus.
               (*) Obligāta informācija.

            III PIELIKUMS
            Teksts attēlu

               APLIECINĀJUMS
               PAR TIESAS IZLĪGUMU LAULĀTO MANTISKO ATTIECĪBU JOMĀ
               (60. panta 2. punkts Padomes Regulā (ES) 2016/1103, ar ko īsteno ciešāku sadarbību attiecībā uz jurisdikciju,piemērojamiem tiesību aktiem un nolēmumu atzīšanu un izpildi laulāto mantisko attiecību jomā (1))
               1. Izcelsmes dalībvalsts (*)
               Beļģija Bulgārija Čehija Vācija Igaunija Grieķija Spānija Francija Horvātija Itālija Kipra Luksemburga Malta Nīderlande Austrija Portugāle Slovēnija Somija Zviedrija
               2. Tiesa, kura apstiprināja tiesas izlīgumu vai kurā tiesas izlīgums noslēgts un kura izdod apliecinājumu
               2.1. Tiesas nosaukums un veids (2) (*):
               2.2. Adrese
               2.2.1. Iela un numurs/pastkaste (*):
               2.2.2. Vieta un pasta indekss (*):
               2.3. Tālrunis (*):
               2.4. Fakss:
               2.5. E-pasts:
               2.6. Cita būtiska informācija (norādiet):
               3. Tiesas izlīgums
               3.1. Tiesas izlīguma datums (dd/mm/gggg) (*):
               3.2. Tiesas izlīguma atsauces numurs (*):
               (1) OV L 183, 8.7.2016., 1. lpp.
               (*) Obligāta informācija.
               (2) Saskaņā ar Padomes Regulas (ES) 2016/1103 3. panta 2. punktu jēdziens “tiesa” papildus tiesu iestādēm noteiktos apstākļos ietver citas iestādes un tiesību speciālistus, kuru kompetencē ir laulāto mantisko attiecību lietas un kas pilda tiesu funkcijas vai rīkojas saskaņā ar tiesu iestādes deleģētām pilnvarām, vai rīkojas tiesu iestādes uzraudzībā. Šo citu iestāžu un tiesību speciālistu saraksts ir publicēts Eiropas Savienības Oficiālajā Vēstnesī.

            Teksts attēlu

               3.3. Tiesas izlīgumā iesaistītās puses (1)
               3.3.1. A puse
               3.3.1.1. Uzvārds un vārds(-i) (*):
               3.3.1.2. Dzimšanas datums (dd/mm/gggg) un vieta:
               3.3.1.3. Identifikācijas Nr. (2)
               3.3.1.3.1. Personas kods:
               3.3.1.3.2. Sociālās apdrošināšanas numurs:
               3.3.1.3.3. Cits (norādīt):
               3.3.1.4. Adrese
               3.3.1.4.1. Iela un numurs/pastkaste:
               3.3.1.4.2. Vieta un pasta indekss:
               3.3.1.4.3. Valsts:
               Beļģija Bulgārija Čehija Vācija Igaunija Grieķija Spānija Francija Horvātija Itālija Kipra Luksemburga Malta Nīderlande Austrija Portugāle Slovēnija Somija Zviedrija
               Cita (norādiet ISO kodu):
               3.3.1.5. E-pasts:
               3.3.1.6. Statuss procedūrā (*)
               3.3.1.6.1. Prasītājs
               3.3.1.6.2. Atbildētājs
               3.3.1.6.3. Cits (norādīt):
               3.3.2. B puse
               3.3.2.1. Uzvārds un vārds(-i) (*):
               3.3.2.2. Dzimšanas datums (dd/mm/gggg) un vieta:
               3.3.2.3. Identifikācijas Nr. (2)
               (1) Ja tiesas izlīgums attiecas uz vairāk nekā divām pusēm, pievienojiet papildu lapu.
               (*) Obligāta informācija.
               (2) Attiecīgā gadījumā norādiet visbūtiskāko numuru.

            Teksts attēlu

               3.3.2.3.1. Personas kods:
               3.3.2.3.2. Sociālās apdrošināšanas numurs:
               3.3.2.3.3. Cits (norādīt):
               3.3.2.4. Adrese
               3.3.2.4.1. Iela un numurs/pastkaste:
               3.3.2.4.2. Vieta un pasta indekss:
               3.3.2.4.3. Valsts
               Beļģija Bulgārija Čehija Vācija Igaunija Grieķija Spānija Francija Horvātija Itālija Kipra Luksemburga Malta Nīderlande Austrija Portugāle Slovēnija Somija Zviedrija
               Cita (norādiet ISO kodu):
               3.3.2.5. E-pasts:
               3.3.2.6. Statuss procedūrā (*)
               3.3.2.6.1. Prasītājs
               3.3.2.6.2. Atbildētājs
               3.3.2.6.3. Cits (norādīt):
               4. Tiesas izlīguma izpildāmība
               4.1. Vai tiesas nolīgums ir izpildāms izcelsmes dalībvalstī un nav jāizpilda nekādi papildu nosacījumi? (*)
               4.1.1. Jā (norādiet izpildāmās saistības):
               4.1.2. Jā, bet tas attiecas tikai uz tiesas izlīguma daļu(-ām) (norādiet izpildāmās saistības):
               4.2. Saistības ir izpildāmas attiecībā uz šādu(-ām) personu(-ām) (*):
               (*) Obligāta informācija.

            Teksts attēlu

               4.2.1. A puse
               4.2.2. B puse
               4.2.3. Cits (norādīt):
               5. Procenti
               5.1. Vai tiek prasīts atgūt procentus? (*)
               5.1.1. Jā
               5.1.2. Nē
               5.2. Ja 5.1.1. punktā atzīmēts “jā” (*)
               5.2.1. Procenti
               5.2.1.1. Tiesas izlīgumā nav norādīts
               5.2.1.2. Jā, tiesas izlīgumā norādīts šādi:
               5.2.1.2.1. Procenti par laiku no: (datums (dd/mm/gggg) vai notikums)
               līdz: (datums (dd/mm/gggg) vai notikums) (1)
               5.2.1.2.2. Galīgā summa:
               5.2.1.2.3. Procentu aprēķināšanas metode
               5.2.1.2.3.1. Likme: %
               5.2.1.2.3.2. Likme: % virs atsauces likmes (ECB / valsts centrālās bankas atsauces likme: )
               spēkā: (datums (dd/mm/gggg) vai notikums)
               5.2.2. Likumiskie procenti, ko aprēķina saskaņā ar (norādiet attiecīgo likumu):
               5.2.2.1. Procenti par laiku no: (datums (dd/mm/gggg) vai notikums)
               līdz: (datums (dd/mm/gggg) vai notikums) (1)
               5.2.2.2. Procentu aprēķināšanas metode
               5.2.2.2.1. Likme: %
               5.2.2.2.2. Likme: % virs atsauces likmes (ECB / valsts centrālās bankas atsauces likme: )
               spēkā: (datums (dd/mm/gggg) vai notikums)
               (*) Obligāta informācija.
               (1) Ja nepieciešams, norādiet vairākus laikposmus.

            Teksts attēlu

               5.2.3. Procentu kapitalizācija (norādiet):
               5.2.4. Valūta
               euro (EUR) leva (BGN)
               Čehijas krona (CZK) kuna (HRK)
               Zviedrijas krona (SEK) Cita (norādiet (ISO kods)):
               Ja ir pievienotas papildu lapas, norādiet lapu kopējo skaitu (*):
               Vieta (*): datums (*): (dd/mm/gggg)
               Paraksts un/vai tiesas, kura izdod apliecinājumu, zīmogs (*):
               (*) Obligāta informācija.


title: Komisijas Īstenošanas regula (ES) 2018/1936 (2018. gada 10. decembris), ar ko attiecībā uz dimetilaminoetanola (DMAE) maksimālo daudzumu groza Īstenošanas regulu (ES) Nr. 371/2011 (Dokuments attiecas uz EEZ.)

text:
                  11.12.2018

                  LV

                  Eiropas Savienības Oficiālais Vēstnesis

                  L 314/34

         KOMISIJAS ĪSTENOŠANAS REGULA (ES) 2018/1936
         (2018. gada 10. decembris),
         ar ko attiecībā uz dimetilaminoetanola (DMAE) maksimālo daudzumu groza Īstenošanas regulu (ES) Nr. 371/2011
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu un 13. panta 3. punktu,
         tā kā:

                     (1)

                     Regulā (EK) Nr. 1831/2003 noteikts, ka piedevu lietošanai dzīvnieku ēdināšanā ir vajadzīga atļauja, un paredzēts šādas atļaujas piešķiršanas pamatojums un kārtība.

                     (2)

                     Ar Komisijas Īstenošanas regulu (ES) Nr. 371/2011 (2) dimetilglicīna nātrija sāli desmit gadus bija atļauts lietot par barības piedevu cāļu nobarošanai.

                     (3)

                     Atļaujas turētājs saskaņā ar Regulas (EK) Nr. 1831/2003 13. panta 3. punktu saistībā ar tās 7. pantu ir ierosinājis ražošanas procesa izmaiņu rezultātā mainīt atļaujas nosacījumus. Minētajam pieteikumam bija pievienoti attiecīgie pamatojošie dati. Komisija minēto pieteikumu pārsūtīja Eiropas Pārtikas nekaitīguma iestādei (turpmāk “Iestāde”).

                     (4)

                     Iestāde 2018. gada 17. aprīļa atzinumā (3) secināja, ka piedeva, kas ražota, izmantojot jauno ražošanas procesu, neatstāj nelabvēlīgu ietekmi ne uz dzīvnieku vai cilvēka veselību, ne vidi. Turklāt tā arī secināja, ka 0,1 % līdzvērtīgs vai mazāks dimetilaminoetanola (DMAE) saturs piedevas iedarbīgumu neietekmē. Iestāde uzskata, ka nav vajadzības noteikt īpašas prasības uzraudzībai pēc laišanas tirgū. Tā arī verificēja ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošās barības piedevas analīzes metodi.

                     (5)

                     Jaunajā ražošanas procesā iegūtā dimetilglicīna nātrija sāls novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tādēļ minēto vielu būtu jāatļauj izmantot, kā norādīts šajā regulā.

                     (6)

                     Tāpēc Īstenošanas regula (ES) Nr. 371/2011 būtu attiecīgi jāgroza.

                     (7)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Īstenošanas regulas (ES) Nr. 371/2011 pielikuma ceturtajā slejā “Sastāvs, ķīmiskā formula, apraksts, analīzes metode” sadaļā “Aktīvā viela” pievieno šādu tekstu: “Dimetilaminoetanols (DMAE) ≤ 0,1 %.”

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2018. gada 10. decembrī

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 268, 18.10.2003., 29. lpp.

            (2)  Komisijas 2011. gada 15. aprīļa Īstenošanas regula (ES) Nr. 371/2011 par dimetilglicīna nātrija sāls izmantošanu kā barības piedevu cāļu nobarošanai (atļaujas turētājs “Taminco N.V.”) (OV L 102, 16.4.2011., 6. lpp.).

            (3)  EFSA Journal 2018; 16(5):5268.


title: Komisijas Īstenošanas regula (ES) 2019/281 (2019. gada 12. februāris) par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (“The Vale of Clwyd Denbigh Plum” (ACVN))

text:
                  19.2.2019

                  LV

                  Eiropas Savienības Oficiālais Vēstnesis

                  L 47/33

         KOMISIJAS ĪSTENOŠANAS REGULA (ES) 2019/281
         (2019. gada 12. februāris)
         par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (“The Vale of Clwyd Denbigh Plum” (ACVN))
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 52. panta 2. punktu,
         tā kā:

                     (1)

                     Saskaņā ar Regulas (ES) Nr. 1151/2012 50. panta 2. punkta a) apakšpunktu Apvienotās Karalistes pieteikums, kurā lūgts reģistrēt nosaukumu “The Vale of Clwyd Denbigh Plum”, ir publicēts Eiropas Savienības Oficiālajā Vēstnesī (2).

                     (2)

                     Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc nosaukums “The Vale of Clwyd Denbigh Plum” būtu jāreģistrē,

               IR PIEŅĒMUSI ŠO REGULU.

            1. pants
            Nosaukums “The Vale of Clwyd Denbigh Plum” (ACVN) ar šo tiek ierakstīts reģistrā.
            Pirmajā daļā minētais nosaukums apzīmē produktu, kas pieder pie 1.6. grupas “Svaigi vai pārstrādāti augļi, dārzeņi un labība” saskaņā ar Komisijas Īstenošanas regulas (ES) Nr. 668/2014 (3) XI pielikumu.

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 12. februārī

                  Komisijas

                  un tās priekšsēdētāja vārdā –

                  Komisijas loceklis

               Phil HOGAN

            (1)  OV L 343, 14.12.2012., 1. lpp.

            (2)  OV C 303, 29.8.2018., 12. lpp.

            (3)  Komisijas 2014. gada 13. jūnija Īstenošanas regula (ES) Nr. 668/2014, ar ko paredz noteikumus par to, kā piemērot Eiropas Parlamenta un Padomes Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (OV L 179, 19.6.2014., 36. lpp.).


title: Komisijas Īstenošanas regula (ES) 2019/282 (2019. gada 15. februāris), ar ko attiecībā uz piedāvājumu iesniegšanas termiņiem groza Īstenošanas regulu (ES) 2016/2080

text:
                  19.2.2019

                  LV

                  Eiropas Savienības Oficiālais Vēstnesis

                  L 47/34

         KOMISIJAS ĪSTENOŠANAS REGULA (ES) 2019/282
         (2019. gada 15. februāris),
         ar ko attiecībā uz piedāvājumu iesniegšanas termiņiem groza Īstenošanas regulu (ES) 2016/2080
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1),
         ņemot vērā Komisijas 2016. gada 18. maija Īstenošanas regulu (ES) 2016/1240, ar ko paredz noteikumus par to, kā Eiropas Parlamenta un Padomes Regulu (ES) Nr. 1308/2013 piemēro attiecībā uz valsts intervenci un privātās uzglabāšanas atbalstu (2), un jo īpaši tās 28. pantu,
         tā kā:

                     (1)

                     Ar Komisijas Īstenošanas regulu (ES) 2016/2080 (3) tika sākta vājpiena pulvera pārdošana konkursa procedūrā. No sākuma tajā bija paredzētas divas konkursa daļas mēnesī, izņemot augustu un decembri.

                     (2)

                     Ar Komisijas Īstenošanas regulu (ES) 2017/472 (4) tika grozīta Īstenošanas regula (ES) 2016/2080 un termiņu skaits, kuros drīkst iesniegt piedāvājumus, tika samazināts līdz vienam mēnesī un tika atcelts augusta termiņš.

                     (3)

                     Ar Komisijas Īstenošanas regulu (ES) 2018/995 (5) tika grozīta Īstenošanas regula (ES) 2016/2080 un termiņu skaits, kuros drīkst iesniegt piedāvājumus, tika palielināts līdz diviem mēnesī un tika paredzēts šāds termiņš augustā.

                     (4)

                     Šis palielinātais biežums deva iespēju pārdot ievērojamu daudzumu vājpiena pulvera no valsts intervences krājumiem, samazinot pieejamo daudzumu līdz nedaudz vairāk par 22 000 tonnām.

                     (5)

                     Ņemot vērā pieejamā daudzuma apjomu un lai samazinātu administratīvo slogu, ir lietderīgi vēlreiz samazināt to termiņu skaitu, kuros drīkst iesniegt piedāvājumus, līdz vienam mēnesī.

                     (6)

                     Tāpēc Īstenošanas regula (ES) 2016/2080 būtu attiecīgi jāgroza.

                     (7)

                     Šajā regulā paredzētie pasākumi ir saskaņā ar Lauksaimniecības tirgu kopīgās organizācijas komitejas atzinumu,

               IR PIEŅĒMUSI ŠO REGULU.

            1. pants
            Īstenošanas regulas (ES) 2016/2080 2. panta 2. punktu aizstāj ar šādu:

                  “2.   Piedāvājumu iesniegšanas termiņi konkursa turpmākajās daļās sākas pirmajā darbdienā pēc iepriekšējā termiņa beigām. Minētie termiņi beidzas mēneša trešajā otrdienā plkst. 11.00 (pēc Briseles laika). Tomēr augustā termiņš beidzas ceturtajā otrdienā plkst. 11.00 (pēc Briseles laika), un decembrī šis termiņš beidzas otrajā otrdienā plkst. 11.00 (pēc Briseles laika). Ja otrdiena ir valsts svētku diena, termiņš ir plkst. 11.00 (pēc Briseles laika) iepriekšējā darbdienā.”

            2. pants
            Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 15. februārī

                  Komisijas

                  un tās priekšsēdētāja vārdā –

                  Komisijas loceklis

               Phil HOGAN

            (1)  OV L 347, 20.12.2013., 671. lpp.

            (2)  OV L 206, 30.7.2016., 71. lpp.

            (3)  Komisijas 2016. gada 25. novembra Īstenošanas regula (ES) 2016/2080, ar ko sāk vājpiena pulvera pārdošanu konkursa procedūrā (OV L 321, 29.11.2016., 45. lpp.).

            (4)  Komisijas 2017. gada 15. marta Īstenošanas regula (ES) 2017/472, ar ko Īstenošanas regulu (ES) 2016/2080 groza attiecībā uz piedāvājumu iesniegšanas termiņiem (OV L 73, 18.3.2017., 5. lpp.).

            (5)  Komisijas 2018. gada 12. jūlija Īstenošanas regula (ES) 2018/995, ar ko attiecībā uz piedāvājumu iesniegšanas termiņiem groza Īstenošanas regulu (ES) 2016/2080 (OV L 178, 16.7.2018., 4. lpp.).


title: Komisijas Īstenošanas regula (ES) 2019/290 (2019. gada 19. februāris), ar ko nosaka elektrisko un elektronisko iekārtu ražotāju reģistrēšanas un ziņošanas formātu (Dokuments attiecas uz EEZ.)

text:
                  20.2.2019

                  LV

                  Eiropas Savienības Oficiālais Vēstnesis

                  L 48/6

         KOMISIJAS ĪSTENOŠANAS REGULA (ES) 2019/290
         (2019. gada 19. februāris),
         ar ko nosaka elektrisko un elektronisko iekārtu ražotāju reģistrēšanas un ziņošanas formātu
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2012. gada 4. jūlija Direktīvu 2012/19/ES par elektrisko un elektronisko iekārtu atkritumiem (EEIA) (1) un jo īpaši tās 16. panta 3. punktu,
         tā kā:

                     (1)

                     Visās dalībvalstīs izmantojama saskaņota datu struktūra un elektrisko un elektronisko iekārtu (EEI) ražotāju reģistrēšanas un ziņošanas formāts samazinās administratīvu slogu ražotājiem, kuru darbība aptver visu Savienību vai vairākas dalībvalstis.

                     (2)

                     Lai saskaņotu dažādo reģistrēšanas un ziņošanas praksi dalībvalstīs, reģistrēšanas un ziņošanas formāts būtu jāizmanto visiem ražotājiem, tostarp ražotājiem, kas EEI piegādā tālpārdošanā, vai pilnvarotiem pārstāvjiem, ja tādi ir iecelti, un visiem reģistriem, ko dalībvalstis izveidojušas saskaņā ar Direktīvas 2012/19/ES 16. panta 1. punktu.

                     (3)

                     Reģistrēšanas un ziņošanas formātam būtu jāsatur būtiskie informācijas elementi, kas ražotājiem un pilnvarotajiem pārstāvjiem, ja tādi ir iecelti, saskaņā ar Direktīvas 2012/19/ES 16. panta 2. punktu un X pielikumu jāsniedz reģistrēšanas un ziņošanas vajadzībām. Tajā vajadzētu paredzēt arī ierobežotu skaitu papildu informācijas elementu, ko var prasīt dalībvalsts, kurā ražotājs ir reģistrēts un sniedz ziņojumus. Lai novērstu lieku administratīvo slogu, šādas papildu informācijas prasības drīkstētu attiecināt tikai uz tiem elementiem, kas formātā jau iepriekš identificēti kā papildu informācijas elementi.

                     (4)

                     Direktīvas 2012/19/ES X pielikuma B daļas 5. punkts nosaka, ka katram ražotājam vai pilnvarotajam pārstāvim, ja tāds ir iecelts, ir jāziņo par to EEIA daudzumu, kuri ir dalīti savākti, reciklēti [pārstrādāti] (tostarp sagatavoti atkalizmantošanai [atkārtotai izmantošanai]), atgūti [reģenerēti] un likvidēti [apglabāti] dalībvalstī vai nosūtīti uz citu dalībvalsti vai ārpus Savienības, tomēr šo Komisijai ziņojamo informāciju ievāc dalībvalstīs no dažādiem avotiem. Šajā aspektā ziņošanas formātu saskaņošana palielinātu ražotājiem uzlikto administratīvo slogu, lai gan šīs īstenošanas regulas mērķa sasniegšanai tā nebūt nav vajadzīga.

                     (5)

                     Diena, no kuras sāk piemērot šīs regulas noteikumus, būtu jānosaka tā, lai reģistri un ražotāji vai to pilnvarotie pārstāvji varētu veikt nepieciešamos praktiskos pasākumus, un piemērošana būtu jāsāk līdz ar kalendārā gada sākumu.

                     (6)

                     Šajā regulā paredzētie pasākumi ir saskaņā ar atzinumu, ko sniegusi komiteja, kas izveidota ar Eiropas Parlamenta un Padomes Direktīvas 2008/98/EK (2) 39. pantu,

               IR PIEŅĒMUSI ŠO REGULU.

            1. pants
            Reģistrēšanas formāts

               1.   Dalībvalstis nodrošina, ka saskaņā ar Direktīvas 2012/19/ES 16. panta 1. punktu izveidotajos reģistros:

                           a)

                           ražotāju reģistrēšanai izmanto formātu, kas noteikts I pielikuma A daļā;

                           b)

                           pilnvaroto pārstāvju reģistrēšanai izmanto formātu, kas noteikts I pielikuma B daļā.

               2.   Dalībvalstis prasa, lai tiktu sniegti būtiskie informācijas elementi, kas kā tādi identificēti I pielikumā noteiktajos formātos.
               Dalībvalstis var prasīt, lai tiktu sniegti papildu informācijas elementi, kas kā tādi identificēti I pielikumā noteiktajos formātos.

            2. pants
            Formāts, kādā dalībvalsts reģistram ziņo datus, kas saistīti ar šajā dalībvalstī tirgū laistajām EEI

               1.   Dalībvalstis nodrošina, ka saskaņā ar Direktīvas 2012/19/ES 16. panta 1. punktu izveidotajos reģistros tiek izmantots II pielikumā norādītais formāts, kādā ražotāji vai to pilnvarotie pārstāvji, ja tādi ir iecelti saskaņā ar Direktīvas 2012/19/ES 17. pantu, ziņo reģistram datus, kas saistīti ar šajā dalībvalstī tirgū laistajām EEI.

               2.   Dalībvalstis prasa, lai tiktu sniegti būtiskie informācijas elementi, kas kā tādi identificēti II pielikumā noteiktajā formātā.
               Dalībvalstis var prasīt, lai tiktu sniegti papildu informācijas elementi, kas kā tādi identificēti II pielikumā noteiktajā formātā.

            3. pants
            Stāšanās spēkā
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2020. gada 1. janvāra.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 19. februārī

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 197, 24.7.2012., 38. lpp.

            (2)  Eiropas Parlamenta un Padomes 2008. gada 19. novembra Direktīva 2008/98/EK par atkritumiem un par dažu direktīvu atcelšanu (OV L 312, 22.11.2008., 3. lpp.).

            I PIELIKUMS

               Reģistrēšanās dalībvalstī – izmantojamais formāts

            Būtiskie informācijas elementi ir apzīmēti ar “M”.
            Filtratkarīgie informācijas elementi, kas apzīmēti ar “F”, ir daļa no būtiskajiem informācijas elementiem, bet tos piemēro tikai tad, ja pie iepriekšējā informācijas elementa ir izvēlēta specifiska atbilde.
            Papildu informācijas elementi ir apzīmēti ar “M*”.
            A DAĻA

               Ražotāja reģistrēšanas formāts

                        Informācijas elements

                        Apraksts

                        Informācijas elementa veids

                        Ražotāja vārds/uzvārds vai nosaukums

                        Ražotāja oficiālais vārds/uzvārds vai nosaukums, kas piesaistīts valsts nodokļu maksātāja numuram vai identifikācijas kodam/numuram, kuru saņem, kad reģistrējas dalībvalsts uzņēmumu reģistrā

                                    —

                                    Ja ražotājs ir juridiska persona (uzņēmums), norāda uzņēmuma nosaukumu.

                        F

                                    —

                                    Ja ražotājs ir fiziska persona, norāda

                                                —

                                                vārdu

                                                —

                                                uzvārdu

                        F

                        Ražotāja tirdzniecības nosaukums

                        Nosaukums, ko ražotājs izmanto reklāmas un pārdošanas vajadzībām un kas atšķiras no statūtos vai citos oficiālos dokumentos norādītā juridiskā nosaukuma.

                        M*

                        Ražotāja juridiskā adrese:

                        Ražotāja oficiālā adrese.

                                    —

                                    Ielas nosaukums

                        M

                                    —

                                    Mājas numurs

                        M

                                    —

                                    Pasta indekss

                        M

                                    —

                                    Atrašanās vieta

                        M

                                    —

                                    Province, reģions

                        M*

                                    —

                                    Pašvaldība

                        M*

                                    —

                                    Tīmekļa vietnes adrese (ja tāda ir)

                        M

                        EEI gada apgrozījuma kategorijas

                        Norāda ražotāja gada apgrozījumu. Dalībvalstīm, kas šo informācijas elementu prasa, ir jāpiedāvā dažādas “EEI gada apgrozījuma kategorijas”, lai ražotājs var attiecīgo kategoriju izvēlēties.

                        M*

                        Ražotāja kontaktpersona

                        Ar ražotāju saistīta persona, ar ko var kontaktēties. Tā ir persona, ko ražotājs izraudzījis par sākotnējo vai pastāvīgo kontaktpersonu.

                                    —

                                    Vārds

                        M

                                    —

                                    Uzvārds

                        M

                                    —

                                    Tālruņa numurs

                        Darba tālruņa numurs.

                        M

                                    —

                                    E-pasta adrese

                        Darba e-pasta adrese.

                        M

                                    —

                                    Adrese

                        Kontaktpersonas darba adrese.

                                    —

                                    Ielas nosaukums

                        M

                                    —

                                    Mājas numurs

                        M

                                    —

                                    Pasta indekss

                        M

                                    —

                                    Atrašanās vieta

                        M

                                    —

                                    Province, reģions

                        M*

                                    —

                                    Pašvaldība

                        M*

                        Valsts identifikācijas kods/uzņēmuma reģistrācijas numurs

                        Ja ražotājs ir juridiska persona, tas ir identifikācijas kods/numurs, kuru saņem, kad reģistrējas dalībvalsts uzņēmumu reģistrā.

                        F

                        Valsts nodokļu maksātāja numurs

                        Ražotāja nodokļu maksātāja numurs dalībvalstī.

                        M*

                        Cita identifikācijas informācija

                        Ja ražotājs veic uzņēmējdarbību/ir reģistrēts trešās valstīs, oficiālais reģistrācijas numurs/kods.

                        F

                        EEI kategorija/kategorijas

                        Apraksts par EEI kategoriju/kategorijām, ko ražotājs laiž dalībvalsts tirgū (norāda numuru atbilstīgi Direktīvas 2012/19/ES III pielikumam).

                        M

                        EEI apakškategorija/apakškategorijas

                        Apraksts par dalībvalstī izmantoto EEI apakškategoriju/apakškategorijām, ko ražotājs laiž dalībvalsts tirgū.

                        M*

                        EEI tips (mājsaimniecības iekārtas vai iekārtas, kas nav mājsaimniecības iekārtas).

                        Pie katras EEI kategorijas vai apakškategorijas (ja tādas ir), ko ražotājs laiž dalībvalsts tirgū, norāda, vai tās ir “mājsaimniecības iekārtas” vai “iekārtas, kas nav mājsaimniecības iekārtas”.

                        M*

                        EEI zīmola nosaukums

                        Pie katras EEI kategorijas vai apakškategorijas (ja tādas ir), ko ražotājs laiž dalībvalsts tirgū, norāda ražotāja brīvi izraudzītu nosaukumu, ko tas devis EEI, lai ierīci varētu atšķirt kā šī ražotāja ražotu vai tirgotu, un ko var izmantot un aizsargāt kā preču zīmi.

                        M*

                        Ražotāja atbildība

                        Informācija par to, kā ražotājs attiecīgajā dalībvalstī izpilda tam ar Direktīvu 2012/19/ES uzliktos pienākumus. Ja tas pats ražotājs attiecībā uz dažām EEI kategorijām ir izveidojis atsevišķu atbilstības shēmu, bet attiecībā uz citām ir pievienojies kolektīvai atbilstības shēmai, norāda abas.

                        Ražotājs ir izveidojis atsevišķu atbilstības shēmu.
                        Jā/Nē

                        M

                        Ja atbilde ir “jā”, sniedziet papildu informāciju par atsevišķo atbilstības shēmu.

                        Tās papildu informācijas apraksts, ko ražotājs iesniegs saistībā ar atsevišķo atbilstības shēmu.

                        M*

                        Ražotājs ir pievienojies kolektīvai atbilstības shēmai(-ām).
                        Jā/Nē

                        M

                        Finansiālā atbildība

                        Informācija par to, kāda veida galvojumu saskaņā ar Direktīvas 2012/19/ES 12. pantu katrs ražotājs sniedz, kad tas izstrādājumu laiž dalībvalsts tirgū.

                        Ražotājs ir iesaistījies vienā vai vairākās kolektīvajās atbilstības shēmās.
                        Jā/Nē

                        M

                        Ražotājs nodrošina pārstrādes apdrošināšanu.
                        Jā/Nē

                        M

                        Ražotājs nodrošina bloķētu bankas kontu.
                        Jā/Nē

                        M

                        Cits (norādīt)

                        Ja finansiālais galvojums dalībvalstī neizpaužas nevienā no iepriekš minētajiem veidiem, ražotājam ir jāapraksta galvojuma veids.

                        F

                        Tālpārdošana

                        Ražotājs izmanto tālpārdošanu, lai EEI citā dalībvalstī tieši pārdotu privātām mājsaimniecībām vai lietotājiem, kas nav privātas mājsaimniecības.
                        Jā/Nē

                        Ražotājs, kas veic uzņēmējdarbību/ir reģistrēts dalībvalstī, norāda, vai tas reģistrācijas brīdī ar tālpārdošanas starpniecību EEI citā dalībvalstī tieši pārdod privātām mājsaimniecībām vai lietotājiem, kas nav privātas mājsaimniecības

                        M

                        To dalībvalstu saraksts, kurās ražotājs pārdod EEI ar tālpārdošanas starpniecību

                        Ja ražotājs, kas veic uzņēmējdarbību/ir reģistrēts dalībvalstī, ar tālpārdošanas starpniecību EEI citā dalībvalstī tieši pārdod privātām mājsaimniecībām vai lietotājiem, kas nav privātas mājsaimniecības, tam ir jānorāda dalībvalsts(-u) nosaukums(-i).

                        F

                        Pilnvarotā pārstāvja vārds/uzvārds vai nosaukums dalībvalstī(-īs), kurā(-ās) ražotājs pārdod EEI ar tālpārdošanas starpniecību

                        Ja ražotājs, kas veic uzņēmējdarbību/ir reģistrēts dalībvalstī, ar tālpārdošanas starpniecību EEI citā dalībvalstī tieši pārdod privātām mājsaimniecībām vai lietotājiem, kas nav privātas mājsaimniecības, tam ir jānorāda pilnvarotā pārstāvja vārds/nosaukums šajā citā dalībvalstī.

                        F

                        Deklarācija

                           “Ar šo paziņoju(-am), ka sniegtā informācija ir patiesa un atspoguļo pareizas ziņas par augstāk minēto ražotāju un par to, kāda veida elektriskās un elektroniskās iekārtas augstāk minētais ražotājs laidis … (dalībvalsts nosaukums) tirgū.”

                        Ražotāja vai – attiecīgā gadījumā – tādas trešās personas, kas rīkojas ražotāja vārdā, deklarācija par to, ka sniegtā informācija ir patiesa un precīza.
                        Ja veidlapas ir elektroniskas, jāizdara atzīme attiecīgajā lodziņā.

                        M

                  B DAĻA

               Pilnvarotā pārstāvja reģistrēšanas formāts

                        Informācijas elements

                        Apraksts

                        Informācijas elementa veids

                        Pilnvarotā pārstāvja vārds/uzvārds vai nosaukums

                        Pilnvarotā pārstāvja oficiālais vārds/uzvārds vai nosaukums, kas piesaistīts valsts nodokļu maksātāja numuram vai identifikācijas kodam/numuram, kuru saņem, kad reģistrējas dalībvalsts uzņēmumu reģistrā.

                                    —

                                    Ja pilnvarotais pārstāvis ir juridiska persona (uzņēmums), norāda uzņēmuma nosaukumu

                        F

                                    —

                                    Ja pilnvarotais pārstāvis ir fiziska persona, norāda

                                                —

                                                vārdu

                                                —

                                                uzvārdu

                        F

                        Pilnvarotā pārstāvja juridiskā adrese

                        Pilnvarotā pārstāvja oficiālā adrese. Pilnvarotajam pārstāvim jāveic uzņēmējdarbība/jābūt reģistrētam dalībvalsts teritorijā.

                                    —

                                    Ielas nosaukums

                        M

                                    —

                                    Mājas numurs

                        M

                                    —

                                    Pasta indekss

                        M

                                    —

                                    Atrašanās vieta

                        M

                                    —

                                    Province, reģions

                        M*

                                    —

                                    Pašvaldība

                        M*

                                    —

                                    Tīmekļa vietnes adrese (ja tāda ir)

                        M

                        Pilnvarotā pārstāvja kontaktpersona

                        Ar pilnvaroto pārstāvi saistīta persona, ar ko var kontaktēties. Tā ir persona, ko pilnvarotais pārstāvis izraudzījis par sākotnējo vai pastāvīgo kontaktpersonu. Kontaktpersonai jābūt reģistrētai dalībvalsts teritorijā.

                                    —

                                    Vārds

                        M

                                    —

                                    Uzvārds

                        M

                                    —

                                    Tālruņa numurs

                        Darba tālruņa numurs.

                        M

                                    —

                                    E-pasta adrese

                        Darba e-pasta adrese.

                        M

                                    —

                                    Adrese

                        Kontaktpersonas darba adrese.

                                    —

                                    Ielas nosaukums

                        M

                                    —

                                    Mājas numurs

                        M

                                    —

                                    Pasta indekss

                        M

                                    —

                                    Atrašanās vieta

                        M

                                    —

                                    Province, reģions

                        M*

                                    —

                                    Pašvaldība

                        M*

                        Valsts identifikācijas kods / uzņēmuma reģistrācijas numurs

                        Ja pilnvarotais pārstāvis ir juridiska persona, tas ir identifikācijas kods/numurs, kuru saņem, kad reģistrējas dalībvalsts uzņēmumu reģistrā.

                        F

                        Valsts nodokļu maksātāja numurs

                        Pilnvarotā pārstāvja nodokļu maksātāja numurs dalībvalstī.

                        M*

                        Pārstāvēto ražotāju nosaukumi

                                    —

                                    Ja ražotājs ir juridiska persona (uzņēmums), norāda uzņēmuma nosaukumu.

                                    —

                                    Ja ražotājs ir fiziska persona, norāda

                                                —

                                                vārdu

                                                —

                                                uzvārdu

                        Pilnvarotā pārstāvja pārstāvēto ražotāju oficiālais vārds/uzvārds vai nosaukums, kas piesaistīts ražotāja valsts/Eiropas nodokļu maksātāja numuram vai identifikācijas kodam/numuram, kuru saņem, kad reģistrējas tās dalībvalsts uzņēmumu reģistrā, kurā ražotājs veic uzņēmējdarbību.
                        Ja pilnvarotais pārstāvis pārstāv vairākus ražotājus un dalībvalsts ir noteikusi, ka pilnvarotajam pārstāvim jāreģistrējas vienreiz, pilnvarotajam pārstāvim atsevišķi jānorāda katra pārstāvētā ražotāja vārds/uzvārds vai nosaukums, un kontaktinformācija.

                        M

                        Pārstāvēto ražotāju kontaktinformācija

                        Pilnvarotā pārstāvja pārstāvēto ražotāju oficiālā kontaktinformācija.

                                    —

                                    Tālruņa numurs

                        M

                                    —

                                    E-pasta adrese

                        M

                                    —

                                    Adrese

                        M

                                    —

                                    Ielas nosaukums

                        M

                                    —

                                    Mājas numurs

                        M

                                    —

                                    Pasta indekss

                        M

                                    —

                                    Atrašanās vieta

                        M

                                    —

                                    Valsts

                        M

                                    —

                                    Tīmekļa vietnes adrese (ja tāda ir)

                        F

                        Pārstāvētā ražotāja EEI gada apgrozījuma kategorijas

                        Norāda pārstāvētā ražotāja gada apgrozījumu. Dalībvalstīm, kas šo informācijas elementu prasa, ir jāpiedāvā dažādas “EEI gada apgrozījuma kategorijas”, lai pārstāvētais ražotājs var attiecīgo kategoriju izvēlēties.
                        Ja pilnvarotais pārstāvis pārstāv vairākus ražotājus un dalībvalsts ir noteikusi, ka pilnvarotajam pārstāvim jāreģistrējas vienreiz, pilnvarotajam pārstāvim atsevišķi jānorāda katra pārstāvētā ražotāja EEI gada apgrozījuma kategorija.

                        M*

                        EEI kategorija/kategorijas

                        Apraksts par EEI kategoriju/kategorijām, ko pārstāvētais ražotājs laiž dalībvalsts tirgū (norāda numuru atbilstīgi Direktīvas 2012/19/ES III pielikumam).
                        Ja pilnvarotais pārstāvis pārstāv vairākus ražotājus un dalībvalsts ir noteikusi, ka pilnvarotajam pārstāvim jāreģistrējas vienreiz, pilnvarotajam pārstāvim atsevišķi jāapraksta EEI kategorijas, ko katrs pārstāvētais ražotājs laiž dalībvalsts tirgū.

                        M

                        EEI apakškategorija/apakškategorijas

                        Apraksts par dalībvalstī izmantotajām EEI apakškategoriju/apakškategorijām, ko ražotājs laiž dalībvalsts tirgū.
                        Ja pilnvarotais pārstāvis pārstāv vairākus ražotājus un dalībvalsts ir noteikusi, ka pilnvarotajam pārstāvim jāreģistrējas vienreiz, pilnvarotajam pārstāvim atsevišķi jāapraksta EEI apakškategorijas, ko katrs pārstāvētais ražotājs laiž dalībvalsts tirgū.

                        M*

                        EEI tips (mājsaimniecības iekārtas vai iekārtas, kas nav mājsaimniecības iekārtas).

                        Pie katras EEI kategorijas vai apakškategorijas (ja tādas ir), ko pārstāvētais ražotājs laiž dalībvalsts tirgū, norāda, vai tās ir “mājsaimniecības iekārtas” vai “iekārtas, kas nav mājsaimniecības iekārtas”.

                        M*

                        EEI zīmola nosaukums

                        Pie katras EEI kategorijas vai apakškategorijas (ja tādas ir), ko pārstāvētais ražotājs laiž dalībvalsts tirgū, norāda ražotāja brīvi izraudzītu nosaukumu, ko tas devis EEI, lai ierīci varētu atšķirt kā šī ražotāja ražotu vai tirgotu, un ko var izmantot un aizsargāt kā preču zīmi.

                        M*

                        Ražotāja atbildība

                        Informācija par to, kā pārstāvētais ražotājs attiecīgajā dalībvalstī izpilda tam ar Direktīvu 2012/19/ES uzliktos pienākumus. Ja tas pats ražotājs vai pilnvarotais pārstāvis ražotāja vārdā attiecībā uz dažām EEI kategorijām ir izveidojis atsevišķu atbilstības shēmu, bet attiecībā uz citām ir pievienojies kolektīvai atbilstības shēmai, norāda abas.
                        Ja pilnvarotais pārstāvis pārstāv vairākus ražotājus un dalībvalsts ir noteikusi, ka pilnvarotajam pārstāvim jāreģistrējas vienreiz, pilnvarotajam pārstāvim atsevišķi jānorāda, kā katrs pārstāvētais ražotājs attiecīgajā dalībvalstī izpilda tam ar Direktīvu 2012/19/ES uzliktos pienākumus.

                        Ražotājs vai pilnvarotais pārstāvis ražotāja vārdā ir izveidojis atsevišķu atbilstības shēmu dalībvalstī.
                        Jā/Nē

                        M

                        Ja atbilde ir “Jā”, sniedziet papildu informāciju par atsevišķo atbilstības shēmu.

                        Tās papildu informācijas apraksts, ko ražotājs vai tā pilnvarotais pārstāvis ražotāja vārdā iesniedz saistībā ar atsevišķo atbilstības shēmu.

                        M*

                        Ražotājs vai pilnvarotais pārstāvis ražotāja vārdā ir pievienojies kolektīvai atbilstības shēmai(-ām) dalībvalstī.
                        Jā/Nē

                        M

                        Finansiālā atbildība

                        Informācija par to, kāda veida galvojumu saskaņā ar Direktīvas 2012/19/ES 12. pantu katrs pārstāvētais ražotājs sniedz, kad tas izstrādājumu laiž dalībvalsts tirgū.

                        Ražotājs vai pilnvarotais pārstāvis ražotāja vārdā ir iesaistījies vienā vai vairākās kolektīvās atbilstības shēmās.
                        Jā/Nē

                        M

                        Ražotājs vai pilnvarotais pārstāvis ražotāja vārdā nodrošina pārstrādes apdrošināšanu.
                        Jā/Nē

                        M

                        Ražotājs vai pilnvarotais pārstāvis ražotāja vārdā nodrošina bloķētu bankas kontu.
                        Jā/Nē

                        M

                        Cits (norādīt)

                        Ja finansiālais galvojums dalībvalstī neizpaužas nevienā no iepriekš minētajiem veidiem, pilnvarotajam pārstāvim ir jāapraksta galvojuma veids.

                        M

                        Deklarācija

                           “Ar šo apliecinu(-ām), ka minēto pilnvaroto pārstāvi ar rakstisku pilnvarojumu ir iecēlis pārstāvētais ražotājs saskaņā ar 17. panta 3. punktu Direktīvā 2012/19/ES par elektrisko un elektronisko iekārtu atkritumiem.”

                        Pilnvarotā pārstāvja vai – attiecīgā gadījumā – trešās personas, kas darbojas pilnvarotā pārstāvja vārdā, deklarācija par to, ka pilnvarotais pārstāvis ir iecelts ar rakstisku pilnvarojumu saskaņā ar 17. panta 3. punktu Direktīvā 2012/19/ES par elektrisko un elektronisko iekārtu atkritumiem.
                        Ja veidlapas ir elektroniskas, jāizdara atzīme attiecīgajā lodziņā.

                        M

                        Deklarācija

                           “Ar šo paziņoju(-am), ka sniegtā informācija ir patiesa un atspoguļo pareizas ziņas par augstāk minēto pilnvaroto pārstāvi un par to, kāda veida elektriskās un elektroniskās iekārtas augstāk minētā pilnvarotā pārstāvja pārstāvētais ražotājs laidis … (dalībvalsts nosaukums) tirgū.”

                        Pilnvarotā pārstāvja vai – attiecīgā gadījumā – trešās personas, kas rīkojas pilnvarotā pārstāvja vārdā, deklarācija par to, ka sniegtā informācija ir patiesa un precīza.
                        Ja veidlapas ir elektroniskas, jāizdara atzīme attiecīgajā lodziņā.

                        M

            II PIELIKUMS

               Formāts, kādā dalībvalsts reģistram ziņo par dalībvalstī tirgū laistajām EEI

            Būtiskie informācijas elementi ir apzīmēti ar “M”.
            Filtratkarīgie informācijas elementi, kas apzīmēti ar “F”, ir daļa no būtiskajiem informācijas elementiem, bet tos piemēro tikai tad, ja pie iepriekšējā informācijas elementa ir izvēlēta specifiska atbilde.
            Papildu informācijas elementi ir apzīmēti ar “M*”.

                        Informācijas elements

                        Apraksts

                        Informācijas elementa veids

                        Ražotāja vai pilnvarotā pārstāvja vārds/uzvārds vai nosaukums, vai tās organizācijas nosaukums, kura ražotāju vārdā pilda ražotāja paplašinātās atbildības saistības:

                        Ražotāja vai pilnvarotā pārstāvja oficiālais vārds/uzvārds vai nosaukums, vai tās organizācijas oficiālais nosaukums, kura ražotāju vārdā pilda ražotāja paplašinātās atbildības saistības, kas piesaistīts valsts nodokļu maksātāja numuram vai identifikācijas kodam/numuram, kuru saņem, kad reģistrējas dalībvalsts uzņēmumu reģistrā.

                                    —

                                    Ja ražotājs vai pilnvarotais pārstāvis ir juridiska persona (uzņēmums), norāda uzņēmuma nosaukumu

                        F

                                    —

                                    Ja ražotājs vai pilnvarotais pārstāvis ir fiziska persona, norāda

                                                —

                                                vārdu

                                                —

                                                uzvārdu

                        F

                                    —

                                    Ja dalībvalsts atļauj, ka ziņojumu iesniedz organizācija, kura ražotāju vārdā pilda ražotāja paplašinātās atbildības saistības, norāda šīs organizācijas nosaukumu, kā arī to ražotāju un/vai pilnvaroto pārstāvju vārdu/uzvārdu vai nosaukumu, kuru vārdā informācija tiek sniegta.

                        F

                        Valsts identifikācijas kods/uzņēmuma reģistrācijas numurs

                        Ja ražotājs vai pilnvarotais pārstāvis ir juridiska persona vai tā ir organizācija, kura ražotāju vārdā pilda ražotāja paplašinātās atbildības saistības, tas ir identifikācijas kods/numurs, kuru saņem, kad reģistrējas dalībvalsts uzņēmumu reģistrā.

                        F

                        Valsts nodokļu maksātāja numurs

                        Ražotāja vai pilnvarotā pārstāvja, vai organizācijas, kura ražotāju vārdā pilda ražotāja paplašinātās atbildības saistības dalībvalstī, nodokļa maksātāja numurs:

                        M*

                        Pārskata periods

                        Ražotājs vai pilnvarotais pārstāvis, vai – attiecīgā gadījumā – organizācija, kura ražotāju vārdā pilda ražotāja paplašinātās atbildības saistības, norāda attiecīgo pārskata periodu.

                        M

                        Kontaktpersona ziņošanas sakarā

                        Ar ražotāju vai pilnvaroto pārstāvi, vai – attiecīgā gadījumā – organizāciju, kura ražotāju vārdā pilda ražotāja paplašinātās atbildības saistības, saistīta persona, ar ko var sākumā vai regulāri kontaktēties sakarā ar ziņošanu reģistram.

                                    —

                                    Vārds

                        M

                                    —

                                    Uzvārds

                        M

                                    —

                                    Tālruņa numurs

                        Darba tālruņa numurs.

                        M

                                    —

                                    E-pasta adrese

                        Darba e-pasta adrese.

                        M

                        Dalībvalstī tirgū laisto EEI daudzums (tonnās)

                        Katrs ražotājs vai katrs pilnvarotais pārstāvis ziņo par dalībvalstī tirgū laisto EEI masu (tonnās), kas definēta Komisijas Īstenošanas regulas (ES) 2017/699 2. panta a) punktā.
                        Ja dalībvalsts atļauj, ka šo informāciju sniedz organizācija, kura ražotāju vārdā pilda ražotāja paplašinātās atbildības saistības, norāda, vai šī informācija jāziņo par katru pārstāvēto ražotāju un pilnvaroto pārstāvi atsevišķi vai par visiem ražotājiem un pilnvarotajiem pārstāvjiem kopā.

                        pa EEI kategorijām

                        Dalībvalstī ražotāja tirgū laisto EEI masa pa EEI kategorijām saskaņā ar Direktīvas 2012/19/ES III pielikumu; par fotoelementu paneļiem ziņo atsevišķi.

                        M

                        pa EEI apakškategorijām

                        Dalībvalstī ražotāja tirgū laisto EEI masa pa dalībvalstī izmantotajām EEI apakškategorijām.

                        M*

                        pa EEI tipiem (mājsaimniecības iekārtas vai iekārtas, kas nav mājsaimniecības iekārtas)

                        Dalībvalstī ražotāja tirgū laisto EEI masa pa EEI tipiem (“mājsaimniecības iekārtas” vai “iekārtas, kas nav mājsaimniecības iekārtas”).

                        M*

                        Deklarācija

                           “Ar šo paziņoju(-am), ka šajā dokumentā sniegtās ziņas ir patiesas un atspoguļo precīzu informāciju par to, kāda veida elektriskās un elektroniskās iekārtas minētais ražotājs laidis … (dalībvalsts nosaukums) tirgū.”

                        Ražotāja vai pilnvarotā pārstāvja, vai – attiecīgā gadījumā – trešās personas, kas rīkojas pilnvarotā pārstāvja vārdā, deklarācija par to, ka sniegtā informācija ir patiesa un precīza.
                        Ja veidlapas ir elektroniskas, jāizdara atzīme attiecīgajā lodziņā.

                        M


title: Komisijas Īstenošanas regula (ES) 2019/303 (2019. gada 21. februāris) par sausā vājpiena minimālo pārdošanas cenu trīsdesmit trešajai konkursa kārtai saskaņā ar konkursa procedūru, kas sākta ar Īstenošanas regulu (ES) 2016/2080

text:
                  22.2.2019

                  LV

                  Eiropas Savienības Oficiālais Vēstnesis

                  L 51/6

         KOMISIJAS ĪSTENOŠANAS REGULA (ES) 2019/303
         (2019. gada 21. februāris)
         par sausā vājpiena minimālo pārdošanas cenu trīsdesmit trešajai konkursa kārtai saskaņā ar konkursa procedūru, kas sākta ar Īstenošanas regulu (ES) 2016/2080
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1),
         ņemot vērā Komisijas 2016. gada 18. maija Īstenošanas regulu (ES) 2016/1240, ar ko paredz noteikumus par to, kā Eiropas Parlamenta un Padomes Regulu (ES) Nr. 1308/2013 piemēro attiecībā uz valsts intervenci un privātās uzglabāšanas atbalstu (2), un jo īpaši tās 32. pantu,
         tā kā:

                     (1)

                     Ar Komisijas Īstenošanas regulu (ES) 2016/2080 (3) ir sākta vājpiena pulvera pārdošana konkursa procedūrā.

                     (2)

                     Pamatojoties uz piedāvājumiem, kas saņemti trīsdesmit trešajai konkursa kārtai, būtu jānosaka minimālā pārdošanas cena.

                     (3)

                     Šajā regulā paredzētie pasākumi ir saskaņā ar Lauksaimniecības tirgu kopīgās organizācijas komitejas atzinumu,

               IR PIEŅĒMUSI ŠO REGULU.

            1. pants
            Lai pārdotu sauso vājpienu saskaņā ar konkursa procedūru, kas sākta ar Īstenošanas regulu (ES) 2016/2080, trīsdesmit trešajai konkursa kārtai, attiecībā uz kuru piedāvājumu iesniegšanas periods beidzās 2019. gada 19. februārī, minimālā pārdošanas cena ir 163,10 EUR/100 kg.

            2. pants
            Šī regula stājas spēkā dienā, kad to publicē Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 21. februārī

                  Komisijas

                  un tās priekšsēdētāja vārdā –

                  Lauksaimniecības un lauku attīstības ģenerāldirektorāta

                  ģenerāldirektors

               Jerzy PLEWA

            (1)  OV L 347, 20.12.2013., 671. lpp.

            (2)  OV L 206, 30.7.2016., 71. lpp.

            (3)  Komisijas 2016. gada 25. novembra Regula (ES) 2016/2080, ar ko sāk vājpiena pulvera pārdošanu konkursa procedūrā (OV L 321, 29.11.2016., 45. lpp.).